stanford-oval/wikipedia huggingface dataset:
Catia
Historia

Ohjelmiston kehitti omaan käyttöönsä Dassault, joka kehitti CATI-suunnittelutyökalunsa (ransk. Conceptio Assistée Tridimensionelle Interactive).
CATI:n nimi vaihtui muotoon CATIA ja se kaupallistettiin vuonna 1981, jolloin tytäryhtiö Dassault Systèmes perustettiin kehittämään ja markkinoimaan ohjelmistoa. 
CATIA on myöhemmin integroitu Dassault Systèmesin PLM-tuoteperheeseen (PLM l. tuotteen elinkaaren hallinta). Markkinointikanavana toimii IBM.
Yleistä

Alun CAD-ohjelmasta CATIA on kehittynyt tuotteita kolmiulotteisesti mallintavaksi suunnittelujärjestelmäksi. Laajimmillaan ohjelmisto jäljittelee ympäristön ja tuotteiden toimintaa kattavilla virtuaalisilla simulaatioilla. Tuotteista voidaan rakentaa virtuaalisesti toimivia malleja, esimerkiksi tosiaikaisesti simuloitu lentokoneen ohjaamo toimintoineen.
CATIAn vahvuutena voidaan pitää ydinalgoritmeja (ohjelma laskee pinnat NURBS-pintoina), pitkälle vietyä parametrisuutta ja kokoonpanojen käsittelyä, integraatiota ulkopuolisiin järjestelmiin, sekä virtuaalisten reaaliaikaisten 3D-simulointien mallinnusmahdollisuutta. Käyttöliittymältään ohjelma noudattelee Windows-standardeja: käyttö muun muassa perustuu vahvasti ikoneihin.
Muita vastaavan tyyppisiä suunnitteluohjelmistoja ovat muun muassa PTC Pro/Engineer, Autodesk Inventor,  Dassault Systèmesin SolidWorks, Solid Edge, Unigraphics NX (aikaisemmin I-DEAS), sekä lähinnä Suomessa tunnettu kotimainen Cadmatic ja Vertex. Ominaisuuksiltaan, laajennettavuudeltaan ja hinnaltaan CATIA sijoittuu näiden ohjelmistojen kärkipäähän.
Ohjelman toiminnot

Piirrepohjaisuus on useiden mekaniikkasuunnitteluohjelmistojen ominaisuus, jossa mallia muokkaavat toiminnot, eli piirteet, säilyvät mallin rakenteena. Mallia muokkaavat arvot talletaan tietokantaan sen sijaan että niistä ainoastaan generoitaisin mallin geometria. Tällöin arvoja voidaan muuttaa myöhemmin, ja geometria päivittyy vastaavasti. CATIAlle ominaista on lisäksi parametrien ja lisättyjen piirteiden luontijärjestyksen tallennus mallin tietokantaan aikajärjestyksessä; tämä antaa lisämahdollisuuksia mallin muokkaukseen ja geometristen piirteiden myöhempään organisointiin.
Kokoonpanomallin muutamalla parametrillä voi ohjata kaikkien osien tai osakokoonpanojen piirteitä tehokkaasti (esimerkiksi muuttamalla pituutta ja leveyttä muuttuvat kaikki kokoonpanon osat parametrien mukaan). Malliin voidaan luoda myös erilaisia mallintamisen reunaehtoja (rules ja laws) jotka joko varoittavat tai estävät syöttämästä ei-toivottuja parametreja malliin. Säännöillä voidaan vaikkapa muuttaa automaattisesti osan kokoa jos tietyt reunaehdot täyttyvät (esimerkiksi jos palkin pituus on yli tietyn rajan valitaan korkeampi palkki). Monimutkaisempien sääntöjen luomiseen voidaan käyttää Knowledgeware -osioita.
Tyypillisten 3D-suunnitteluohjelmistojen tapaan komponenttia (osaa) muutettaessa muutos heijastuu automaattisesti kokoonpanoihin ja piirustuksiin joissa kyseinen osa esitetään.
Ohjelman toiminnot > Toimintojen ryhmittely

Ohjelmisto on modulaarinen: kuhunkin työasemaan voidaan rakentaa eri ominaisuuksia valitsemalla halutut moduulit, joihin eri tehtäviin tarkoitetut toiminnot on ryhmitelty. CATIAssa näitä moduuleita kutsutaan nimellä workbenches.
Ohjelman toiminnot > Toimintojen ryhmittely > Yleisimpiä moduuleita

| --- | --- |
Moduli (workbench): Toiminnot
Part Design: osan perusmallinnus, ns. solidimallinnus
Assembly Design: kokoonpanot
Generative Shape Design: pinta- ja käyrätyökalut
Drafting: piirustukset
Sketcher: piirteitä määrittävät tasopiirrokset
Sheet Metal Design: ohutlevysuunnittelu
Imagine & Shape: plastinen muotoilu
Digital Mock-Up DMU:: reaaliaikaiset 3D-simulaatiot
DMU Kinematics: kinematiikka (liikemekanismit)
DMU Fittings: kokoonpanon asennuksen liikeradat
Versiointi

Nykyinen versio CATIA V6 julkaistiin kesäkuussa 2008. Tuote on osa valmistajan PLM 2.0 -tuotetiedon hallintajärjestelmää. Myös edellistä V5 versiota tuetaan ja kehitetään yhä. Muutokset V6:ssa olivat pienempiä kuin edellisessä V5-versiopäivityksessä vuonna 1999. Tuolloin ohjelmisto lähes uudelleenkirjoitettiin V4 versioon verrattuna; perusmuutos oli parametrisuus ja NURBS-pintojen käyttö laskennassa.
Pääversioiden lisäksi ohjelmasta tulee noin puolen vuoden välein uusia toimintoja sisältäviä revisioita, esimerkiksi vuoden 2010 lopulla uusimmat versiot olivat Catia V62011 ja Catia V5R20.
CATIAa käyttäviä yrityksiä > Autoteollisuus, työkoneet

Audi, BMW, Citroën, Claas, CMC China Motor, Daimler AG, Ford, Honda, PSA Peugeot, Toyota, Valtra, Vermeer, Kalmar Industries, Volvo Bus, Volvo Trucks
CATIAa käyttäviä yrityksiä > Ilmailu- ja avaruusteollisuus

Airbus, Boeing, Bombardier Aerospace, Cessna Aircraft, Dassault Aviation, EADS, Goodrich Aerostructures, Sukhoi Civil, Shaanxi Aircraft
CATIAa käyttäviä yrityksiä > Kuluttajatuotteet

Alpine Electronics, Black & Decker, Bombardier Recreational Products BRP, Electrolux Group, Gardena, Lenovo, Nilfisk-Advance, Nokia Mobile Phones, Royal Canadian Mint, Siemens ICM, Sony
CATIAa käyttäviä yrityksiä > Aseteollisuus

GD Electric Boat, Lockheed Martin, Northrop Grumman, Pratt & Whitney, Patria, Raytheon
CATIAa käyttäviä yrityksiä > Konepaja-, kokoonpano- ja prosessiteollisuus

Alstom Finland, Daewoo Heavy Machinery, Koito Manufacturing, Kværner Oilfield Products, Metso Paper, Nokia Networks, Sanyo Machine Works, Elomatic, Skoda Power, Toyota Industries
Aiheesta muualla

CATIA keskustelupalsta (Arkistoitu – Internet Archive)
Kolmiulotteisena mallina ajettava työstökoneen toiminnan simulaatio Catiassa. Simulaatiot voidaan ajaa reaaliaikaisina ja niihin voidaan kytkeä muun muassa törmäystarkastelu tai kappaleiden liikeratojen tilavuusmallinnus.
Vesikives

Vesikives eli hydroseele on nestekertymä kivespussin sisällä. Potilas huomaa sen yleensä kookkaana, pehmeänä pattina suurentuneessa kivespussissa. Sairauteen saattaa liittyä kipua ja painontunteita.
Vesikives voi olla synnynnäinen tai kehittyä jälkikäteen. Jos se aiheuttaa haittaa, mahdollinen hoitomuoto on leikkaus. Kivespussissa saattaa leikkauksen jälkeen esiintyä jonkin asteista kipua ja turvonneisuutta.
Vesikivekselle on erilaisia syitä, esimerkiksi tulehdus, vamman jälkitila tai kiveksen kasvain. Se on todettavissa tunnustelulla ja läpivalaisulla.
Unkarin Grand Prix

|  Unkarin Grand Prix  |
| --- | --- |

Rata:  Hungaroring
Sijainti:  Mogyoród, Unkari
Ratatyyppi:  Moottorirata
Radan pituus:  4,381 km
Kilpailun pituus:  70 kierrosta, 306,630 km
Eniten voittoja
Kuljettajat:   Lewis Hamilton (8) 
Tallit:  McLaren (11)
Viimeisin kilpailu (2024):
Voittaja:   Oscar Piastri   (McLaren-Mercedes)
Voittoaika:  1:38.01,989
Toinen:   Lando Norris   (McLaren-Mercedes)
Kolmas:   Lewis Hamilton   (Mercedes)
Paalupaikka
Kuljettaja:   Lando Norris   (McLaren-Mercedes)
Paaluaika:  1.15,227
Nopein kierros
Kuljettaja:   George Russell   (Mercedes)
Kierrosaika:  1.20,305 (kierroksella 55)
Unkarin Grand Prix (unk. Magyar Nagydíj) on Unkarissa järjestettävä Formula 1 -sarjan osakilpailu. Kilpailu järjestetään Hungaroringin radalla, joka sijaitsee noin 20 kilometrin matkan päässä maan pääkaupungista Budapestistä.
Unkarin Grand Prix’ta on ajettu vuodesta 1986 alkaen, vielä silloin Unkari sijaitsi rautaesiripun takana. Kilpailu on perinteisesti ollut erityisen suosittu suomalaisten kisaturistien keskuudessa ja sitä kutsutaankin usein epävirallisesti ”suomalaisten kotikisaksi”, jollaiseksi se muodostui 1990-luvun loppupuolella Mika Häkkisen menestyksen myötä. Unkariin matkustetaan Suomesta kaikista F1-kilpailuista selvästi eniten[lähde? ].
Ohittaminen Hungaroringin radalla on vaikeaa radan profiilin takia. Näin ollen aika-ajosijoituksella on hyvin suuri merkitys, ainoastaan Monacon ja Singaporen Grand Prix’t menevät ohittamisen vaikeudessa edelle. Nykyisin DRS-systeemi ja radan muokkaaminen on hieman helpottanut ohittamista. Paras ohituspaikka sijaitsee pääsuoran päässä. Hungaroringillä on Formula 1:ssä voitettu kilpailu ainoastaan kolmesti kolmen parhaan lähtöruudun ulkopuolelta: vuonna 1989, kun Nigel Mansell voitti kilpailun startaten ruudusta 12, vuonna 2005, kun Kimi Räikkönen starttasi ruudusta neljä ja vuonna 2006, kun Jenson Button nousi voittoon startattuaan ruudusta 14. 20 ensimmäistä Unkarin GP:tä ajettiin kuumissa ja kuivissa olosuhteissa. Vuoden 2006 kilpailu ajettiin kuitenkin märissä oloissa, mikä teki kilpailusta yllätyksellisen.
Häkkinen voitti kilpailun urallaan kahdesti (1999 ja 2000). Muista suomalaisista Kimi Räikkönen selviytyi voittajaksi 2005 ja myös Heikki Kovalainen otti uransa ainoan GP-voittonsa Unkarissa vuonna 2008. Kaikki suomalaisten voitot Unkarin GP:ssä on ajettu McLarenin autolla.
McLaren-talli on saavuttanut kilpailussa eniten voittoja ja paalupaikkoja. Mercedes on menestynein moottorivalmistaja voittojen määrällä mitattuna.
Historia > 1997

Kauden 1997 Unkarin Grand Prix oli kyseisen kauden yksi erikoisimmista. Hallinnut maailmanmestari Damon Hill johti kilpailua lähes koko kilpailun ajan melko huonolla Arrows -autollaan. Eräs syy hyvään menestykseen oli, että Hillillä oli käytössään Bridgestonen renkaat, jotka sattuivat toimimaan radalla Goodyearin renkaita paremmin. Hill johti kilpailua ylivoimaisesti, mutta muutama kierros ennen maalia hänen autoonsa tuli ongelmia. Tämän takia hänen kierrosaikansa putosivat reilusti. Viimeisellä kierroksella Williamsin Jacques Villeneuve ohitti Hillin nurmikon kautta ja ajoi voittoon. Hill sijoittui kuitenkin toiseksi noin yhdeksän sekuntia Villeneuven jälkeen.
Historia > 2000

Kauden 2000 Unkarin Grand Prix oli toista vuotta peräkkäin Mika Häkkisen juhlaa. Häkkisen kahden maailmanmestaruuden myötä lajin suosio oli Suomessa korkeimmillaan ja Unkariin oli saapunut ennätyksellinen määrä suomalaisia kisaturisteja. MTV3:n formulaselostaja Matti Kyllösen mukaan paikanpäällä oli jopa 20 000 suomalaista.[lähde? ]
Itse kilpailussa Häkkinen onnistui hyvällä lähdöllään kolmannesta ruudusta ohittamaan toisesta ruudusta lähteneen David Coulthardin ja paalupaikalta lähteneen Michael Schumacherin. Häkkinen voitti kilpailun hieman alle kahdeksan sekuntia ennen Schumacheria. Häkkisen tallikaveri Coulthard oli kolmas. Hän hävisi Schumacherille vain puolisen sekuntia.
Historia > 2006

Kauden 2006 Unkarin Grand Prix sai mielenkiintoisen käänteen jo vapaissa harjoituksissa, kun Fernando Alonso hermostui Robert Doornbosille. Doornbos ei Alonson mielestä ollut antanut hänelle tarpeeksi hyvin tilaa, vaikka hän oli ajamassa nopeaa aikakierrosta, toisin kuin Doornbos. Alonso kosti tilanteen näyttämällä tälle ”kansainvälisiä käsimerkkejä” ja muutti ajolinjaansa tahallaan niin, että Doornbosin oli pakko väistää häntä. Alonso sai kuitenkin tilanteesta aikarangaistuksen aika-ajoihin; hänen aikoihinsa lisättäisiin kaksi ylimääräistä sekuntia. Alonson pahin kilpailija maailmanmestaruuden kannalta oli Michael Schumacher, mutta myös hän sai samanlaisen rangaistuksen kuin Alonso. Hän oli ohittanut punaisen lipun aikana kaksi autoa.
Kilpailu oli sateinen, mikä sekoitti kilpailua. Alonso keskeytti yhtäkkiä, juuri kun hän oli tullut varikolta. Schumacher näytti ajavan kohti voittoa, mutta hänkin keskeytti. Hän tosin sijoittui tuloksissa sijalle yhdeksän ja koska Jacques Villeneuven korvannut Robert Kubica hylättiin, Schumacher nousi pisteille kahdeksanneksi. Kilpailun voitti ensimmäistä kertaa Formula 1 -urallaan Jenson Button.
Voittajat

| Kausi | Kuljettaja | Valmistaja | Rata | Raportti |
| --- | --- | --- | --- | --- |
| 1986 |  Nelson Piquet | Williams-Honda | Hungaroring | Raportti |
| 1987 |  Nelson Piquet | Williams-Honda | Hungaroring | Raportti |
| 1988 |  Ayrton Senna | McLaren-Honda | Hungaroring | Raportti |
| 1989 |  Nigel Mansell | Ferrari | Hungaroring | Raportti |
| 1990 |  Thierry Boutsen | Williams-Renault | Hungaroring | Raportti |
| 1991 |  Ayrton Senna | McLaren-Honda | Hungaroring | Raportti |
| 1992 |  Nigel Mansell | Williams-Renault | Hungaroring | Raportti |
| 1993 |  Damon Hill | Williams-Renault | Hungaroring | Raportti |
| 1994 |  Michael Schumacher | Benetton-Ford | Hungaroring | Raportti |
| 1995 |  Damon Hill | Williams-Renault | Hungaroring | Raportti |
| 1996 |  Jacques Villeneuve | Williams-Renault | Hungaroring | Raportti |
| 1997 |  Jacques Villeneuve | Williams-Renault | Hungaroring | Raportti |
| 1998 |  Michael Schumacher | Ferrari | Hungaroring | Raportti |
| 1999 |  Mika Häkkinen | McLaren-Mercedes | Hungaroring | Raportti |
| 2000 |  Mika Häkkinen | McLaren-Mercedes | Hungaroring | Raportti |
| 2001 |  Michael Schumacher | Ferrari | Hungaroring | Raportti |
| 2002 |  Rubens Barrichello | Ferrari | Hungaroring | Raportti |
| 2003 |  Fernando Alonso | Renault | Hungaroring | Raportti |
| 2004 |  Michael Schumacher | Ferrari | Hungaroring | Raportti |
| 2005 |  Kimi Räikkönen | McLaren-Mercedes | Hungaroring | Raportti |
| 2006 |  Jenson Button | Honda | Hungaroring | Raportti |
| 2007 |  Lewis Hamilton | McLaren-Mercedes | Hungaroring | Raportti |
| 2008 |  Heikki Kovalainen | McLaren-Mercedes | Hungaroring | Raportti |
| 2009 |  Lewis Hamilton | McLaren-Mercedes | Hungaroring | Raportti |
| 2010 |  Mark Webber | Red Bull-Renault | Hungaroring | Raportti |
| 2011 |  Jenson Button | McLaren-Mercedes | Hungaroring | Raportti |
| 2012 |  Lewis Hamilton | McLaren-Mercedes | Hungaroring | Raportti |
| 2013 |  Lewis Hamilton | Mercedes | Hungaroring | Raportti |
| 2014 |  Daniel Ricciardo | Red Bull Racing-Renault | Hungaroring | Raportti |
| 2015 |  Sebastian Vettel | Ferrari | Hungaroring | Raportti |
| 2016 |  Lewis Hamilton | Mercedes | Hungaroring | Raportti |
| 2017 |  Sebastian Vettel | Ferrari | Hungaroring | Raportti |
| 2018 |  Lewis Hamilton | Mercedes | Hungaroring | Raportti |
| 2019 |  Lewis Hamilton | Mercedes | Hungaroring | Raportti |
| 2020 |  Lewis Hamilton | Mercedes | Hungaroring | Raportti |
| 2021 |  Esteban Ocon | Alpine-Renault | Hungaroring | Raportti |
| 2022 |  Max Verstappen | Red Bull Racing-RBPT | Hungaroring | Raportti |
| 2023 |  Max Verstappen | Red Bull Racing-Honda RBPT | Hungaroring | Raportti |
| 2024 |  Oscar Piastri | McLaren-Mercedes | Hungaroring | Raportti |
Sponsorit

1988–1990: Pop 84 Magyar Nagydíj
1991–2005: Marlboro Magyar Nagydíj
2006: Shell Magyar Nagydíj
2007: Agip Magyar Nagydíj
2008–2009: ING Magyar Nagydíj
2010–2012: Eni Magyar Nagydíj
2013: LG Magyar Nagydíj
2014–2017: Pirelli Magyar Nagydíj
2018–2019, 2021: Rolex Magyar Nagydíj
2020, 2022: Aramco Magyar Nagydíj
2023: Qatar Airways Hungarian Grand Prix
Vapaaehtoisen maanpuolustustyön ansiomitali

Vapaaehtoisen maanpuolustustyön ansiomitali on 20. syyskuuta 2000 perustettu kunniamerkki maanpuolustuksen hyväksi tehdystä työstä. Mitali voidaan myöntää henkilölle, joka aktiivisesti ja tuloksekkaasti on vähintään viiden vuoden ajan ottanut osaa vapaaehtoiseen maanpuolustustyöhön.
Erityisen pitkäaikaisesta ja tuloksekkaasta työstä maanpuolustuksen hyväksi toimineelle henkilölle mitali voidaan myöntää hopeisena. Mitalissa on kuvattuna Suomen leijona, jota kiertää teksti: vapaaehtoisesti isänmaan hyväksi. Vapaaehtoisen maanpuolustustyön ansiomitalista käytettävä lyhenne on VmpAm ja hopeisen ansiomitalin lyhenne on VmpAm hop.
Van Heflin

Van Heflin vuoden 1942 elokuvan Keskusaseman rikos trailerissa.
Emmett (E)van Heflin Jr. (13. joulukuuta 1910 – 23. heinäkuuta 1971) oli yhdysvaltalainen näyttelijä.
Oklahomassa syntyneellä Heflinillä oli irlantilaisia ja ranskalaisia sukujuuria. Hän opiskeli Oklahoman yliopistossa. Hänen sisarensa oli näyttelijä Frances Heflin.
Heflinin näyttelijänura alkoi Broadwaylla 1930-luvulla. Hän sai pian kuitenkin kiinnityksen RKO Picturesille ja teki elokuvadebyyttinsä vuonna 1936. Hänelle myönnettiin vuonna 1942 parhaan miessivuosan Oscar-palkinto roolista elokuvassa Väärin eletty vapaus. Myöhempiä elokuvia ovat Paholaisnainen (1946) ja Mieletön rakkaus (1947). Heflinin viimeinen suurempi rooli oli elokuvassa Kiitorata vuonna 1970. Hänellä on kaksi tähteä Hollywood Walk of Famella.
Heflin sai vakavan sydäninfarktin 6. heinäkuuta 1971. Hän kuoli parin viikon kuluttua sairaalassa tajuihinsa palaamatta.
Aiheesta muualla

Van Heflin Internet Movie Databasessa. (englanniksi)
Van Heflin Elonetissä.
Veka Helin

Veka Helin on suomalainen laulaja, joka teki yhden pitkäsoiton CBS-levymerkille
.
Diskografia

On kaunis kesäpäivä (1980) CBS
Aiheesta muualla

Veka Helinin esitystuotanto Suomen äänitearkistossa (1901–1999)
Vapaaehtoinen vaihto

Vapaaehtoinen vaihto (vapaaehtoinen transaktio) tarkoittaa jonkin esineen tai asian vaihtamista toiseen suostuvaisten kesken. Vapaaehtoinen vaihto on markkinatalouden toiminnan ytimessä.
Taloustieteilijöiden mukaan vapaaehtoiset vaihdot lisäävät talouden tehokkuutta, siis myyjä, ostaja ja mahdolliset muut sopimusosapuolet saavat niistä hyötyä. Professori Arnold Klingin mukaan eräissä tapauksissa jonkin vapaaehtoisen vaihdon kieltäminen voi hyödyttää jotakuta muiden kustannuksella.
Vapaaehtoista vaihtoa verrataan usein valtion verojen, lakien ja sääntelyn määräämiin ei-vapaaehtoisin vaihtoihin.
Van Gogh (täsmennyssivu)

Van Gogh tarkoittaa seuraavia:
Van Gogh, venäläinen absinttimerkki
Van Gogh, perunalajike
Van Gogh, serbialainen yhtye
Van Gogh, Maurice Pialat’n elokuva vuodelta 1991.
Henkilöt

Van Gogh on myös seuraavien henkilöiden nimi:
Theo van Gogh (1957–2004), hollantilainen elokuvaohjaaja
Theo van Gogh (1857–1891), hollantilainen taidekauppias, Vincent van Goghin veli
Vincent van Gogh (1853–1890), hollantilainen taidemaalari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Van Gogh”, voi hakea sivunnimihaulla, laajalla sivunnimihaulla tai tekstihaulla.
Vav

| Heprean kirjaimet |
| --- | --- |
א Alef: ב Bet
ג Gimel: ד Dalet
ה He: ו Vav
ז Zajin: ח Ḥet
ט Tet: י Jod
כ Kaf: ל Lamed
מ Mem: נ Nun
ס Samekh: ע Ajin
פ Pe: צ Tsade
ק Qof: ר Reš
ש Šin: ת Tav
vokaalimerkit · dageš
numerojärjestelmä
Vav (myös waw) on monen seemiläisen kielen aakkoston kuudes kirjain. Se sisältyy muun muassa heprealaiseen, foinikialaiseen, aramealaiseen ja arabialaiseen kirjaimistoon. Siitä kehittyivät kreikkalaisen kirjaimiston digamma ja ypsilon, myöhemmin latinalaisen kirjaimiston F, V ja Y sekä edelleen U ja W. Kirjaimen nimi tulee koukkua tarkoittavasta sanasta.
Vav hepreassa

Heprean kielessä vav ääntyy [v], ja se translitteroidaan joko v- tai w-kirjaimella. Jälkimmäinen siitä syystä, että myös bet-kirjaimella voi olla äännearvo /v/. Vav voi toimia myös pitkän o- tai u-vokaalin merkkinä (niin sanottu mater lectionis). Šureq-vokaali eli pitkä u muodostuu vav-kirjaimesta, jonka jäljessä (vasemmalla puolella) sen keskikohdalla on piste. Yhdessä ḥōlem-vokaalin kanssa vav on pitkän o:n merkki: tällöin piste on kirjaimen yläpuolella. Yhdistelmä vav-ḥōlem voi toisaalta tarkoittaa myös kirjainyhdistelmää vo.
Kieliopillisesti vav toimii muun muassa sanan perään liitettynä yksikön kolmanteen persoonaan (maskuliini) viittaavana suffiksina. Sanan alussa se tarkoittaa ja-konjunktiota. Verbin eteen liitettynä vav voi muuttaa verbin aikamuodon menneisyydestä nykyaikaan tai tulevaisuuteen viittaavaksi tai päinvastoin. Näitä niin sanottuja konsekutiivisia aikamuotoja käytetään lähinnä Raamatun hepreassa.
Heprealaisessa numerojärjestelmässä vavilla on lukuarvo kuusi.
Esimerkkejä:
ורד (vered): ruusu
ישמר jišmor (hän vartioi/noudattaa) → וישמר vajjišmor (ja hän vartioi/noudatti)
שמר šamar (hän vartioi/noudatti) → ושמר vəšamar (ja hän vartioi/noudattaa)
Koodit

| --- | --- |
Unicode UTF-16: U+05d5
Unicode-nimi: HEBREW LETTER VAV
HTML: &#1493;
ISO 8859-8: 0xe5
Valtteri Pihlajamäki (koripalloilija)

| Valtteri Pihlajamäki> Henkilötiedot |
| --- | --- |
Koko nimi:  Valtteri Pihlajamäki
Syntynyt: 26. maaliskuuta 1997
Kansalaisuus:   Suomi
Koripalloilija
Pelipaikka:  takamies
Pituus:  185 cm
Paino:  75 kg
Sarja:  Korisliiga
Pelaajaura
Seurajoukkueet
2013–2019 2019-2022 2022-2023 2023-2024:   Kauhajoen Karhu  Joensuun Kataja  BC Nokia  Korihait
Valtteri Pihlajamäki (s. 26. maaliskuuta 1997) on suomalainen kilpauransa päättänyt koripalloilija, pelipaikaltaan takamies. Hänen kasvattajaseura oli Karhubasket. Pihlajamäki oli tehnyt Korisliigan debyyttinsä kaudella 2013–2014, huhtikuussa 2014 pelatussa ottelussa KTP-Basketia vastaan. Hän oli pelannut Korisliigaa myös BC Nokian riveissä sekä B-poikien SM-sarjaa Ura Basketin.
Keväällä 2024 Pihlajamäki lopetti uransa Korihaiden hävittyä Korisliigan puolivälierissä Kataja Basketille 1-3. Pelaajauran päättymisen jälkeen hän siirtyi Korihaiden apuvalmentajaksi päävalmentaja Ivan Ivanovicin rinnalle kaksivuotisella sopimuksella.
Tilastot > Runkosarja (kansalliset pääsarjat)

| Kausi | Joukkue | Liiga | Liiga | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013–2014 | Kauhajoen Karhu | Korisliiga |  | 1 | 100 % | 0 % | 0 % | 0,0 | 0,0 | 0,0 | 1,0 | 0,0 | 0,0 | 0,0 | 2,0 |
| 1 kausi | YHTEENSÄ | Korisliiga (Suomi) | Korisliiga (Suomi) | 1 | 100 % | 0 % | 0 % | 0,0 | 0,0 | 0,0 | 1,0 | 0,0 | 0,0 | 0,0 | 2,0 |
Tilastot > Pudotuspelit (kansalliset pääsarjat)

| Kausi | Joukkue | Liiga | Liiga | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013–2014 | Kauhajoen Karhu | Korisliiga |  | 1 | 0 % | 0 % | 0 % | 0,0 | 0,0 | 0,0 | 0,0 | 0,0 | 0,0 | 0,0 | 0,0 |
| 1 kausi | YHTEENSÄ | Korisliiga (Suomi) | Korisliiga (Suomi) | 1 | 0 % | 0 % | 0 % | 0,0 | 0,0 | 0,0 | 0,0 | 0,0 | 0,0 | 0,0 | 0,0 |
O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo
Vantaan maraton

Vantaan maraton on Vantaalla Tikkurilan urheilupuistossa ja sen ympäristössä juostava maraton. Täysimittaisen maratonin lisäksi tapahtuman yhteydessä juostaan lyhyempiä matkoja, kuten puolimaraton ja 1/4-maraton eli runsaan kymmenen kilometrin mittainen Fun Run. Tapahtuman järjestää Vantaan seurayhtymä (VSY), jonka muodostavat Kenttäurheilijat-58, Korson Kunto ja Vantaan Salamat.
Vantaan maraton on järjestetty vuosittain vuodesta 1994 alkaen ja se juostaan yleensä lokakuun alkupuolella. Se on Suomen suurimpia maratontapahtumia. Vuonna 2010 maaliin pääsi 1 447 juoksijaa, joista 578 juoksi maratonin. Vuonna 2012 Vantaan maratonilla kilpailtiin myös matkan Suomen mestaruudesta.
Mikäli osallistuja ilmoitautuu tapahtumaan kuukauden ennen tapahtumaa, oli Vantaan maraton Helsingin Sanomien vertailun mukaan 60 euron maksullaan Suomen edullisimpia täysmittaisia maratonjuoksutapahtumia vuonna 2016. Monesta juoksutapahtumasta oli tosin mahdollista saada hieman alennusta opiskelija- tai Juoksija-kortilla.
Reitti

Maraton on toteutettu 10,5 kilometrin mittaisena pääosin kestopäällystetietä pitkin kulkevana reittinä, jota kierretään valitusta matkasta riippuen 1, 2 tai 4 kertaa. Reitti kulkee Vantaan Viertolan, Koivuhaan, Ruskeasannan, Simonkylän, Hiekkaharjun ja Tikkurilan kaupunginosien kautta.
Ennätykset

Maratonin reittiennätys, miehet, Lewis Korir, 2.13.36 (2012)
Maratonin reittiennätys, naiset, Johanna Kykyri, 2.43.11 (2012)
Puolimaratonin reittiennätys, miehet, Harri Hänninen, 1.06.30 (1999)
Puolimaratonin reittiennätys, naiset, Oona Kettunen, 1.14.08 (2013)
1/4 maratonin reittiennätys, miehet, Jarkko Järvenpää, 32.12 (2015)
1/4 maratonin reittiennätys, naiset, Laura Markovaara, 36.48 (2014)
Aiheesta muualla

Vantaan maratonin viralliset sivut